Donald Trump Bandaríkjaforseti segir að árás sem hann fyrirskipaði á einn æðsta hershöfðinga Írans , Qasem Soleimani , sem leiddi til dauða hans , hefði verið gerð til að koma í veg fyrir stríð og frekari átök . Þjóðaröryggisráð Írans hefur brugðist við árásinni og hótaði Bandaríkjamönnum fyrr í kvöld grimmilegum hefndum fyrir hershöfðingjann . Um var að ræða drónaárás í Baghdad , höfuðborg Írak , þar sem hershöfðinginn var staddur . Auglýsing Nú þegar hefur spennan í samskiptum Bandaríkjanna og Íran - og Ísrael og Íran - aukist til muna , og greinir New York Times frá því í dag , þingmenn bæði Demókrata og Repúblikana , heimti frekari upplýsingar og hvað hafi leitt til þess árásin var gerð , en Trump gaf fyrirskipun um árásina , sem æðsti maður Bandaríkjahers . Við erum hættulega nálægt 1914 mómenti . Íran mun svara og BNA munu bregðast við því . Spurningin er hvar , hvernig og hversu lengi : Munu viðkvæm framfaraskref Íraks þurrkast út ? Brothætt vopnahlé í Yemen verða að engu ? Er hafin atburðarás sem engin hefur í raun stjórn á ? Bandarísk stjórnvöld hafa ákveðið að senda liðsauka til Miðausturlanda , vegna vaxandi spennu , og þá hafa stjórnvöld fjölmargra ríkja varað borgara sína við því að ferðast um Írak og Íran sérstaklega , vegna vaxandi ólgu og andúðar , einkum á Bandaríkjunum . Um 3.500 bandarískir hermenn verða sendir til herstöðva í miðausturlöndum . Þeir eru til viðbótar nokkur hundruð hermönnum sem bættust þarna við fyrr í vikunni eftir árás á bandaríska sendiráðið í Bagdad í Írak . Titringur var á mörkuðum í dag , vegna þessarar spennu sem nú er orðin veruleg , en olía hækkaði skarpt eftir árásina , og hlutabréf víða féllu í verði . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .